Budyšin. Čłonojo Budyskeho měšćanskeho zwjazka CDU su zašłe měsacy namjety za kandidatow wyšeho měšćanosty zběrali. Wjackróć mjenowany bu Karsten Vogt, kiž bě hižo zwólniwosć zwuraznił, kandidować. Předsydstwo zwjazka je tomu wčera jednohłósnje přihłosowało.
Boži narodk wobdźiwać
Smochćicy. Boži narodk z figurami, wulkimi kaž čłowjek, wabja wot patoržicy hač do 2. februara do Smochčanskeho kubłanišća swj. Bena. Po wuchodźowanju po ležownosći z Božim narodkom kaž tež po parku móža sej zajimcy Betlehemske měrowe swětło w cyrkwi wšědnje wot 8 do 17 hodź. sobu wzać. Boži narodk běchu sobudźěłaćerki a sobudźěłaćerjo zarjadnišća loni twarili. Boža mša patoržicu w 17 hodź. w cyrkwi je wuknihowana, ta 26. decembra w 10.30 hodź. hišće nic. Přistup je jenož po prawidle 3G móžny. Je trjeba so do lisćiny zapisać. Přizjewjenje trěbne njeje.
Dźak krajneho rady
ces_Latn bos_Latn szl_Latn ces_Latn